เรื่องร้องเรียน (สอบถาม,ร้องเรียน) วันที่ 2023-03-15 09:28:51 — แขวงบางขุนนนท์ เขตบางกอกน้อย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008524
ขอความช่วยเหลือเกี่ยวกับโครงการลงทะเบียนเพื่อสวัสดิการแห่งรัฐปี 2565 สถานะลงทะเบียนไม่สมบูรณ์ กรณีผู้ลงทะเบียนแจ้งข้อมูลคู่สมรสไม่ถูกต้อง ให้แก่บิดาของผู้ร้อง เนื่องจากบิดาของผู้ร้องได้ลงทะเบียนโครงการลงทะเบียนเพื่อสวัสดิการแห่งรัฐปี 2565 ที่ธนาคารออมสิน สาขาจรัญสนิทวงศ์ (ไม่สามารถระบุวันที่ที่แน่ชัดได้) ต่อมา (ไม่สามารถระบุวันที่ที่แน่ชัดได้) มีการประกาศคุณสมบัติผู้ผ่านการพิจารณา ผู้ร้องจึงได้ตรวจสอบสถานะการลงทะเบียนให้บิดา ผ่านทางเว็บไซต์ พบว่า สถานะการลงทะเบียนไม่สมบูรณ์ เนื่องจากตรวจสอบกับฐานข้อมูลกรมการปกครองแล้ว พบว่า ผู้ลงทะเบียนแจ้งข้อมูลคู่สมรสไม่ถูกต้อง ต่อมา(ไม่สามารถระบุวันที่ที่แน่ชัดได้) บิดาของผู้ร้องจึงได้เดินทางไปที่ธนาคารออมสิน สาขาจรัญสนิทวงศ์ โดยมีเพื่อนบ้านพาไปเนื่องจากว่าสถานะการลงทะเบียนมีปัญหาเกี่ยวกับกรณีข้อมูลของคู่สมรสเช่นเดียวกัน และบิดาของผู้ร้องได้มีการยื่นเอกสารเกี่ยวกับใบมรณะบัตรของคู่สมรสให้กับทางธนาคาร โดยทางธนาคารฯรับเรื่องให้แล้วเรียบร้อย พร้อมทั้งแจ้งว่าบิดาของผู้ร้องไม่ต้องดำเนินการอะไรแล้ว ทางธนาคารจะดำเนินการแก้ไขและส่งเอกสารให้ทางภาครัฐให้ และให้รอการประกาศผลอีกครั้ง ซึ่งวันที่ 1 มีนาคม 2566 เป็นวันที่โครงการฯ ประกาศคุณสมบัติผู้ผ่านการพิจารณา ผู้ร้องจึงได้ตรวจสอบผลการตรวจสอบคุณสมบัติผ่านทางเว็บไซต์ให้บิดาอีกครั้ง ซึ่งพบว่า สถานะ การลงทะเบียนไม่สมบูรณ์ เนื่องจากตรวจสอบกับฐานข้อมูลกรมการปกครองแล้ว พบว่า ผู้ลงทะเบียนแจ้งข้อมูลคู่สมรสไม่ถูกต้อง (แต่ผู้ร้องแจ้งว่าสถานะการลงทะเบียนของเพื่อนบ้านที่ไปดำเนินการยื่นเอกสารด้วยกันนั้นพบว่าผลการพิจารณาคุณสมบัติ สถานะผ่านเกณฑ์การพิจารณาคุณสมบัติ)  วันที่ 2 มีนาคม 2566 ผู้ร้องจึงได้ให้บิดาไปดำเนินการขออุทธรณ์ผลการพิจารณาคุณสมบัติที่ธนาคารฯ  แต่ทางธนาคารแจ้งว่าบิดาของผู้ร้องขาดการติดต่อไปจึงถูกตัดสิทธิ์ตั้งแต่ช่วงเดือนพฤศจิกายน 2565   ส่งผลให้บิดาของผู้ร้องได้รับความเดือดร้อนและไม่ได้รับความเป็นธรรม จึงประสงค์ให้หน่วยงานดำเนินการตรวจสอบอีกครั้ง เพราะผู้ร้องและบิดายืนยันว่าส่งเอกสารครบถ้วน ประกอบกับผู้ร้องแจ้งว่า หากหน่วยงานฯมีข้อสงสัยหรือจะสอบถามข้อมูลเพิ่มเติมรบกวนติดต่อมายังผู้ร้องโดยตรงเนื่องจากว่าบิดาเป็นผู้สูงอายุในบางครั้งอาจจะไม่สามารถรับโทรศัพท์ได้สะดวก

//แจ้งข้อมูลเพิ่มเติม// เมื่อวันที่ 14 มีนาคม 2566 ผู้ร้องขอแจ้งข้อมูลเพิ่มเติมว่า วันที่ 3 มีนาคม 2566 ธนาคารออมสินได้ติดต่อมายังผู้ร้องแจ้งว่าให้บิดาของผู้ร้องไปยื่นอุทธรณ์ได้ หลังจากนั้น วันที่ 8 มีนาคม 2566 บิดาของผู้ร้องได้ไปยื่นอุทธรณ์ หลังจากนั้นได้รับการติดต่อจากธนาคารออมสินในวันที่ 14 มีนาคม 2566 แจ้งว่า ในการตรวจสอบข้อมูลยังแจ้งว่าบิดาของผู้ร้องยังมีคู่สมรส ซึ่งทางธนาคารฯจะยื่นเรื่องไปยังสำนักงานเศรษฐกิจการคลังแต่ทางหน่วยงานไม่รับเรื่องเนื่องจากสถานะยังขึ้นว่ามีคู่สมรส ทั้งที่คู่สมรสของบิดาของผู้ร้องนั้นเสียชีวิตไปแล้ว และทางบิดาได้ยื่นเอกสารใบมรณะบัตรครบถ้วน โดยที่หลักฐานเอกสารทั้งหมดอยู่ที่ธนาคารออมสิน สาขาจรัญสนิทวงศ์ ทางธนาคารออมสินได้แจ้งให้ผู้ร้องไปแก้ไขที่สำนักงานเขต ซึ่งทางสำนักงานเขตก็มีใบมรณะบัตรและผู้ร้องไม่ทราบว่าจะให้แก้ไขอย่างไร อีกทั้งทางธนาคารฯ ได้แจ้งให้ผู้ร้องทราบว่าบิดาของผู้ร้องน่าจะถูกตัดสิทธิสำหรับโครงการนี้ เนื่องจากสำนักงานเศรษฐกิจการคลังแจ้งว่าหมดเขตแล้ว ผู้ร้องเห็นว่ากรณีดังกล่าวเป็นความผิดพลาดของระบบ และไม่เป็นธรรมกับบิดาผู้ร้อง ทางผู้ร้องยินดีให้ทางหน่วยงานตรวจสอบ และประสงค์ให้ติดต่อกลับหาผู้ร้องโดยตรงทางโทรศัพท์ เพื่อชี้แจงการดำเนินการ
///ในการนี้ ได้ประสานถึงได้ประสานถึงสำนักงานเศรษฐกิจการคลัง และธนาคารออมสิน เพื่อโปรดพิจารณาในส่วนที่เกี่ยวข้องด้วยแล้ว///
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata